



**Výročná správa Obce Vaďovce**

**za rok 2013**

Vypracovala: Ing. Alena Hrušová Alžbeta Tuková

starosta obce

**Identifikačné údaje:**

***Názov:*** Obec Vaďovce

adresa pre poštový styk: Obecný úrad, 916 13 Vaďovce č. 1

***Tel. a fax:*** 032/7790223

***e-mail:*** [vadovce@stonline.sk](mailto:vadovce@stonline.sk)

***web:*** www.vadovce.sk

***Okres:*** Nové Mesto nad Váhom

***IČO:*** 00312126

***DIČ:*** 2021080083

***Právna forma:*** právnická osoba

***Deň vzniku:*** Obec ako samostatný územný samosprávny a správny celok sa riadi zákonom č. 369/1990 Zb. o obecnom zriadení v znení neskorších zmien a doplnkov a Ústavou SR

***Rozloha obce:*** 1 185 ha

***Počet obyvateľov k 31.12.2013:*** 740

# Základné orgány obce

1. Obecné zastupiteľstvo
2. starosta obce

***Obecné zastupiteľstvo*** je zastupiteľský zbor zložený z poslancov zvolených v priamych voľbách, ktoré sa konali v roku 2010 na obdobie 4 rokov v počte 7.

Poslanci obecného zastupiteľstva:

* Ladislav BARANOVIČ
* Michal DRŽÍK
* Janka MASÁROVÁ
* Rudolf NAĎ
* Dagmar ŠTEFANCOVÁ
* Viera BAČOVÁ
* Jaroslav PÁLENIK ING.

Obecné zastupiteľstvo rozhodovalo na svojich zasadnutiach o základných otázkach života obce. Zasadnutia sa konali v dňoch 25.3.2013, 20.6.2013, 9.9.2013, 12.12.2013. Každé zasadnutie OZ sa konalo v zasadačke obecného úradu. Pozvánka na zasadnutie bola zverejnená na úradnej tabuli najneskôr 3 dni pred konaním zasadnutia. Každé zasadnutie bolo verejné.

***Prvá písomná zmienka o obci:*** z roku 1392

***Najväčšie pamätihodnosti v obci:***

Rímsko-katolícky kostol svätého Michala Archanjela bol postavený v rokoch 1424 - 1427 ako kaplnka. V roku 1770 bola k nemu pristavaná veža, po požiari v roku 1779 bol obnovený. Veža má šindľovú strechu, zvon je z roku 1693. Kostol bol pôvodne neskorogotický, neskôr bol prestavbami úplne zbarokizovaný. Zvonica evanjelickej cirkvi a.v. z roku 1898. Najstaršou budovou obce je Rímsko-katolícka fara, ktorá bola zrekonštruovaná a v súčasnosti slúži ako múzeum obce.

***Významní rodáci a občania:***

Michal Cibulka (1901 - 1970) - miestny rodák narodený v roku 1901, vyštudoval teológiu, vzdelanie si doplnil pobytom vo Francúzsku. Pôsobil ako evanjelický farár augsburského vyznania v Badani a Svätoplukove. Zomrel v roku 1970 v Nitre.

# ADAM PILÁT z 311. československej bombardovacej perute RAF. V kritickom období, obrazne povedané, „mohli stretnúť“ na Ostrovoch, ako  Ambróza Vavroviča zo Starej Turej, Imricha Gablecha z Hrachovišťa a hlavne Vaďovského rodáka Adama Piláta, ktorému bola odhalená pamätná tabuľu pri príležitosti 615 prvej písomnej zmienky obce. Adam Pilát sa narodil 19.11.1909 vo Vaďovciach, ako dvojča so svojim bratom Jánom matke Zuzane, rod. Naďovej a otcovi Adamovi Pilátovi. Zomiera 11.11.1987. Na jeho dôstojnom pohrebe sú prítomní i členovia Britského veľvyslanectva v Prahe.

Ing.Vladimír Mikláš terajšie bytom Bratislava. Zaoberá sa históriou obce, je autorom mnohých článkov v Obecných novinkách.

***Zaujímavosti z histórie a súčasnosti obce:***

Obec Vaďovce leží v juhozápadnej časti okresu Trenčín v údolí potoka Tŕstie /Topolecký potok/. Chotár obce je rozložený v nížine popri potoku a na dolných svahoch medzi Bielymi Karpatmi a severnými výbežkami Malých Karpát. Nadmorská výška je 220 až 370 m nad morom, takže absolútny rozdiel medzi  najnižším a najvyššie položeným miestom  v chotári je 1850 m. Chotár obce susedí v južnej a východnej časti s chotármi obcí Čachtice, Višňové a Hrachovište, na západnej a severnej časti s chotármi obcí Kostolné, Hrašné, Lubina, Hrušové a mestom Stará Turá. Prvá písomná zmienka o našej obci podľa diela profesora B. Varsíka „Osídlenia Myjavy a myjavskej pahorkatiny“ sa uvádza v súvislosti s Čachtickým hradom. Je to darovacia listina kráľa Žigmunda, ktorou dňa 7. marca 1392 daroval bratislavskému šľachticovi poľského pôvodu Ctiborovi zo Ctiboríc hrad Čachtice spolu s okolitými obcami a osadami, ktoré patrili k hradu. Medzi nimi je uvedená i naša obec pod názvom Wath. V našej obci sa ujalo hlavne tkáčstvo a v 18. a 19. storočí aj povozníctvo.

***Symboly obce:***

Ako symbol v erbe obce je orlica. Erb obce je zaujímavý i svojou farebnosťou. Štít je čierny, hoci sa táto farba dáva na štít zriedkavo. Má to však svoje opodstatnenie, ktoré pramení v histórii obce. Vo Vaďovciach sa obyvatelia v minulosti zaoberali, výrobou dreveného dechtu – kolomaže, ktorú vtedy nazývali smola. Pričom obyvateľom prischla prezývka „smolári“. Štít na prsiach orlice je farby križiackych rádov, teda červený.

Farby vlajky obce sú žltá, biela, červená a čierna.

***Obecný úrad*** je výkonným orgánom obecného zastupiteľstva a starostu obce, zabezpečuje organizačné a administratívne veci. Prácu obecného úradu organizuje starosta obce

Zamestnanci obecného úradu:

* Ing. Alena Hrušová, bytom Vaďovce č. 64 – samostatný odborný referent, zamestnaná od 1.9.2009 – náplň práce je určená schváleným pracovným poriadkom
* Ing. Kleopatra Naďová, bytom Vaďovce č. 54 - samostatný odborný referent, zamestnaná od 16.1.2006 – náplň práce je určená schváleným pracovným poriadkom, od 13.10.2009 na materskej dovolenke.
* Lenka Hučková, bytom Vaďovce č. 80 – samostatný odborný referent, zamestnaná od 1.3.2011 – náplň práce je určená schváleným pracovným poriadkom
* Eva Petrovičová, bytom Vaďovce č.39 – hospodárka, zamestnaný od 29.3.1993 – náplň práce je určená schváleným pracovným poriadkom
* Igor Naď, bytom Vaďovce č. 200 – pracovník v chránenej dielni, zamestnaný od 10.12.2008 - náplň práce je určená schváleným pracovným poriadkom
* Judita Kalaiová, bytom Vaďovce č. 307 – pracovníčka v chránenej dielni, zamestnaná od 1.12.2006 - náplň práce je určená schváleným pracovným poriadkom
* Marek Zámek, bytom Vaďovce č. 142 – pomocný robotník, zamestnaný od 20.4.2012 – náplň práce je určená schváleným pracovným poriadkom
* Ján Zámek, bytom Vaďovce č. 142 – pomocný robotník, zamestnaný od 1.3.2012 – náplň práce je určená schváleným pracovným poriadkom
* Slavomíra Majtásová, bytom Stará Turá, SNP č. 263 – samostatný odborný referent – stavebný úrad, zamestnaná od 15.12.2008 – náplň práce je určená schváleným pracovným poriadkom

## Hlavný kontrolór

Emília Naďová, bytom Vaďovce č. 59 zvolený do funkcie OZ vo Vaďovciach uznesením č. 14/2009 zo dňa 9.3.2009 na obdobie 6 rokov. V roku 2013 hlavný kontrolór pracoval v zmysle plánu práce schváleného obecným zastupiteľstvom.

## Komisie

OZ má zriadené komisie:

1. Komisia stavebná a pre životné prostredie
2. Finančná a sociálna komisia
3. Komisia pre ochranu verejného záujmu

Obec Vaďovce je samostatný územný samosprávny a správny celok Slovenskej republiky, združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

Obec financuje svoje potreby predovšetkým z vlastných príjmov, dotácií zo štátneho rozpočtu a z ďalších zdrojov.

Majetkom obce sú veci vo vlastníctve obce a majetkové práva obce.

Obec, ako subjekt verejnej správy zadefinovaný v § 3 zákona č. 523/2004 Z.z. o rozpočtových pravidlách verejnej správy v znení neskorších predpisov, je právnickou osobou zapísanou v registri organizácií vedenom Štatistickým úradom SR podľa zákona č. 540/2001 Z.z. o štátnej štatistike.

Všeobecnou legislatívnou normou upravujúcou účtovníctvo vrátane účtovnej závierky rozpočtových organizácií a obcí je zákon o účtovníctve v znení neskorších predpisov. V zmysle tohto zákona účtujú rozpočtové organizácie a obce v sústave podvojného účtovníctva.

Účtovnú závierku vo všeobecnosti upravuje zákon o účtovníctve v znení neskorších predpisov a definuje ju ako štruktúrovanú prezentáciu skutočností, ktoré sú predmetom účtovníctva, poskytovanú osobám, ktoré tieto informácie vyžadujú, pričom účtovná závierka tvorí jeden celok pozostávajúci zo všeobecných náležitostí a z jednotlivých súčastí – súvahy, výkazu ziskov a strát, poznámok.

Pri uzatváraní účtovných kníh obec postupuje nasledovne:

1. - zisťujú sa obraty jednotlivých účtov,
2. - zisťujú sa konečné stavy účtov prostriedkov a zdrojov rozpočtového hospodárenia,
3. - zisťuje sa účtovný výsledok hospodárenia za účtovné obdobie

Obec Vaďovce od 1.1.2009 účtovala v mene euro.

## Inštitúcie v obci

**1. Základná škola s materskou školou bez právnej subjektivity**

***Riaditeľka základnej školy:*** Mgr. Anna Zemanovičová

***Adresa:*** 916 13 Vaďovce č. 93

***Tel. č.:*** 032/7790239

***Riaditeľka materskej školy:*** Lívia Čerešňová

***Adresa:*** 916 13 Vaďovce č. 93

***Tel. č.:*** 032/7790234

„Základná škola s materskou školou vo Vaďovciach je napojená na rozpočet obce.

**2. Obchodné prevádzky v obci**

***a) Obchody s potravinami a zmiešaným tovarom:***

* + Potraviny JEDNOTA, 916 13 Vaďovce č. 128,
  + Potraviny – Sokolíková, 916 13 Vaďovce č.314,
  + Pekáreň Krúpa, 916 13 Vaďovce č.321,
  + Zmiešaný tovar, 916 13 Vaďovce č.133,

***b) Reštaurácie a pohostinstvá:***

* + Pohostinstvo Vaďovce, 916 23 Vaďovce č. 170,

***c) Ostatné prevádzky:***

* + RADE-COM , 916 13 Vaďovce
  + Klimstahl s.r.o. , 916 13 Vaďovce
  + JURKI-HAYTON, 916 13 Vaďovce
  + TAKET s.r.o. , 916 13 Vaďovce
  + GABRIPLAST spol. s.r.o. , 916 13 Vaďovce
  + Market IPM Plast s.r.o. , 916 13 Vaďovce
  + HUFI s.r.o. , 916 13 Vaďovce
  + OXYMAT s.r.o. , 916 13 Vaďovce

## Financovanie obce, majetok obce, rozpočet obce

Obec financuje svoje potreby predovšetkým z vlastných príjmov, zo štátnych dotácií, ako aj z ďalších zdrojov. *Rozpočet obce na rok 2013* schválilo Obecné zastupiteľstvo vo Vaďovciach dňa 13.12.2012 uznesením č. 22/2012

**Príjmy obce k 31.12. 2013 v €**

|  |  |  |  |  |
| --- | --- | --- | --- | --- |
| Por.č. | Názov | Upravený rozpočet | Skutočnosť | % plnenia |
| 1 | Dotácie a granty | 38 909,00 | 65 122,62 | 167,37 |
| 2 | Daňové | 154 800,00 | 159 809,11 | 103,24 |
| 3 | Nedaňové | 76 597,00 | 80 999,19 | 105,75 |
| 4 | Kapitálové príjmy | 380 750,00 | 130 878,22 | 34,37 |
| 5 | Finančné operácie | 38 000,00 | 53 974,11 | 142,04 |
|  | Príjmy spolu | **689 056,00** | **490 783,25** | **71,23** |

Komentár:

K bodu 1. dotačné príjmy rok 2013

* Dar od podnikateľa 4 000,00 €
* Bežné transfery v rámci verejnej správy 61 122,62 €

**Obec prijala nasledovné bežné transfery v rámci verejnej správy:**

|  |  |  |  |
| --- | --- | --- | --- |
| **P.č.** | **Poskytovateľ** | **Suma v € na dve desatinné miesta** | **Účel** |
| 1. | Krajský školský úrad Trenčín | 28 928,00 | Základná škola – normatívne finančné prostriedky |
| 2. | Úrad práce a soc. vecí a rodiny | 144,40 | Školská jedáleň – podpora výchovy k stravovacím návykom |
| 3. | Úrad práce a soc. vecí a rodiny | 33,20 | Základná škola – podpora výchovy k plneniu školských povinností dieťaťa ohrozeného soc. vylúčením |
| 4. | Úrad práce a soc. vecí a rodiny | 207,34 | rodinné prídavky |
| 5. | Krajský školský úrad Trenčín | 100,00 | Základná škola – nenormatívne finančné prostriedky pre žiakov so SZP (sociálne znevýhodneného prostredia) |
| 6. | Krajský školský úrad Trenčín | 915,00 | Príspevok pre MŠ |
| 7. | Krajský stavebný úrad | 726,33 | Spoločný stavebný úrad |
| 8. | Obvodný úrad Nové Mesto nad Váhom | 498,10 | Voľby |
| 9. | Ministerstvo vnútra SR | 257,73 | Hlásenie pobytu občanov |
| 10. | Krajský školský úrad Trenčín | 435,00 | Vzdelávacie poukazy |
| 11. | Krajský školský úrad Trenčín | 208,00 | Dopravné žiaci ZŠ |
| 12. | Krajský úrad ŽP v Trenčíne | 81,95 | Životné prostredie |
| 13. | Ministerstvo financií SR | 1 685,00 | dotácia na určená na zvýšenie platov učiteľov |
| 14. | Úrad vlády SR | 9 147,00 | dresy pre športovcov |
| 15. | Obvodný úrad Nové Mesto nad Váhom | 80,40 | CO skladník odmena |
| 16. | ÚPSVaR Nové Mesto n/V | 3 633,72 | Refundácia §60 – chránená dielňa |
| 17. | ÚPSVaR Nové Mesto n/V | 79,50 | Refundácia §52a |
| 18. | ÚPSVaR Nové Mesto n/V | 10 187,19 | Refundácia §50a |
| 19. | Ministerstvo dopravy | 2 069,66 | na opravu cestnej infraštruktúry |
| 20. | Obvodný úrad Nové Mesto nad Váhom | 41,64 | dotácia na dopravu |
| 21. | VÚ ŠR ÚPSVaR NM | 1 663,46 | správa katastra dotácia obci |
|  | **Spolu** | **61 122,62** |  |

Transfery boli účelovo viazané a boli použité v súlade s ich účelom.

K bodu č. 2 daňové príjmy rok 2013

* Podielové dane z daňového úradu 141 198,78 €
* Dane z nehnuteľnosti 18 268,92 €
* Daň za psa 341,41 €

K bodu č. 3 nedaňové príjmy rok 2013

* Príjem z podnikania 11 500,00 €
* Príjem z vlastníctva majetku 50 072,64 €
* Administratívne poplatky 4 251,50 €
* Pokuty, penále a iné 50,00 €
* Poplatky za MŠ a ŠKD a platby z nepr.predaja 11 609,18 €
* Poplatky za znečistenie ovzdušia 116,56 €
* Úroky 1 204,41 €
* Ostatné príjmy 3 390,74 €

K bodu č. 4 kapitálové príjmy rok 2013

* Kapitálové granty a transfery 130 878,22 €

|  |  |  |  |
| --- | --- | --- | --- |
| **P.č.** | **Poskytovateľ dotácie** | **Suma v EUR** | **Investičná akcia** |
| 1. | Ministerstvo financií SR | 6 952,36 | Multifunkčné ihrisko – DPH z faktúr |
| 2. | Ministerstvo financií SR | 22 275,86 | Rekonštrukcia OcU budov – DPH z faktúr |
| 3. | Enviromentálny fond | 6 460,00 | Vaňové kontajnery 2 ks |
| 4. | Enviromentálny fond | 95 190,00 | Traktor Zetor a traktorový príves |
|  | **Spolu** | **130 878,22** |  |

K bodu č. 5 finančné operácie rok 2013

* Z prostriedkov predch. rokov 46 349,11 €
* Z prostriedkov rez. fondu 7 625,00 €

Výdavky obce rok 2013 – Bežné výdavky v €

|  |  |  |  |
| --- | --- | --- | --- |
| **Funkčná klasifikácia** | **Rozpočet** | **Skutočnosť** | **% plnenia** |
| 01.1.1.6 Obec | 112 666,00 | 122 246,76 | 108,50 % |
| 01.6.0 Všeobecné verejné služby | 900,00 | 457,06 | 50,78 % |
| 01.7.0 Transakcie verejného dlhu | 6 500,00 | 8 490,89 | 130,63 % |
| 02.2.0 Civilná ochrana | 0,00 | 111,37 | - |
| 03.2.0 Ochrana pred požiarmi | 980,00 | 967,45 | 98,72 % |
| 04.5.1 Cestná doprava | 7 300,00 | 6 995,97 | 95,84 % |
| 05.1.0 Nakladanie s odpadmi | 7 350,00 | 8 721,18 | 118,66 % |
| 05.3.0 Údržba obecného potoka | 300,00 | 325,94 | 108,65 % |
| 06.2.0 Rozvoj obcí | 4 000,00 | 4 033,00 | 100,83 % |
| 06.4.0 Verejné osvetlenie | 7 400,00 | 4 916,23 | 66,44 % |
| 06.6.0 Bývanie a občianska vybavenosť | 5 400,00 | 7 442,95 | 137,83 % |
| 08.1.0 Rekreačné a športové služby | 7 330,00 | 5 575,58 | 76,07 % |
| 08.2.0.5 Knižnice | 850,00 | 1 365,00 | 160,59 % |
| 08.2.0.8 ZPOZ | 550,00 | 354,68 | 64,49 % |
| 08.2.0.9 Ostatné kultúrne služby | 2 370,00 | 1 189,66 | 50,20 % |
| 08.3.0 Vysielacie a vydavateľské služby | 990,00 | 217,50 | 21,97 % |
| 08.4.0 Náboženské a iné spoločenské služby | 1 650,00 | 894,43 | 54,21 % |
| 09.1.1.1 Predškolská výchova s bežnou starostlivosťou | 32 950,00 | 33 248,31 | 100,91 % |
| 09.1.2.1 Základné vzdelanie s bežnou starostlivosťou | 45 976,00 | 41 957,37 | 91,26 % |
| 09.5.0.1 Zariadenie pre záujmové vzdelávanie – školská družina | 8 432,00 | 10 389,78 | 123,22 % |
| 09.6.0.1 Školské stravovanie | 14 682,00 | 12 010,31 | 81,80 % |
| 10.2.0.2 Opatrovateľská služba | 1 300,00 | 551,79 | 42,45 % |
| 10.4.0.5. ÚPSVaR (rodinné prídavky) | 230,00 | 229,88 | 99,95 % |
| 10.7.0.4 Sociálna pomoc občanom v hmotnej a sociálnej núdzi | 200,00 | 236,90 | 118,45 % |
| **Spolu** | **270 306,00** | **272 929,99** | **100,97 %** |

**a) 610** **Mzdy, platy, služobné príjmy a ostatné osobné vyrovnania**

Z rozpočtovaných 103 776,00 € bolo skutočné čerpanie k 31.12.2013 vo výške **109 268,54 €,** čo je 105,29 % čerpanie. Patria sem mzdové prostriedky pracovníkov OcÚ, §60 (CHD), SÚ, §50a, MŠ, ZŠ, ŠKD, ŠJ.

**b) 620 Poistné a príspevok do poisťovní**

Z rozpočtovaných 60 180,00 € bolo skutočne čerpané k 31.12.2013 vo výške **61 141,04 €**, čo je 101,60 % čerpanie. Sú tu zahrnuté odvody poistného z miezd pracovníkov a za zamestnávateľa.

**c) 630 Tovary a služby**

Z rozpočtovaných 97 970,00 € bolo skutočne čerpané k 31.12.2013 vo výške **92 588,22** **€**, čo je 94,51 % čerpanie. Ide o prevádzkové výdavky, ako sú cestovné náhrady, energie, materiál, dopravné, rutinná a štandardná údržba, nájomné za nájom a služby.

**d) 640 Bežné transfery**

Z rozpočtovaných 1 880,00 € bolo skutočne čerpané k 31.12.2013 vo výške **1 441,30** **€**, čo predstavuje 76,66 % čerpanie.

**e) 650 Splácanie úrokov a ostatné platby súvisiace s úverom, pôžičkou,  návratnou finančnou výpomocou a finančným prenájmom**

Z rozpočtovaných 6 500,00 € bolo skutočne čerpané k 31.12.2013 vo výške **8 490,89 €**. Ide o splácanie úrokov zo ŠFRB na bytovku „A“ vo výške 2 339,08 €, zo ŠFRB na bytovku „B“ vo výške 3 050,26 € a zo ŠFRB na bytovku „C“ vo výške 2 978,50€ a splácanie úrokov z úverov vo výške 123,05 €.

**Výdavky obce rok 2013 – kapitálové výdavky v €**

|  |  |  |  |  |
| --- | --- | --- | --- | --- |
| **Funkčná klasifikácia** | Názov výdavku | Upravený rozpočet | Skutočnosť | % plnenia |
| 01.1.1.6 | Obec | 381 300,00 | 110 257,80 | 28,92 % |
| 06.1.0 | Nájomné byty | 0,00 | 500,40 | - |
|  |  |  |  |  |
|  |  |  |  |  |
|  |  |  |  |  |
| **Spolu** |  | **381 300,00** | **110 758,20** | **29,05 %** |

**a) Obec**

**711 Pozemky**

**-** nákup pozemkov z vlastných prostriedkov obce vo výške **394,80 €**

**713 Prevádzkové stroje, prístr., zariadenie, technika a náradie**

- nákup vaňových kontajnerov z enviromentálneho fondu vo výške **6 460,00 €**

**717 Realizácia stavieb a ich technického zhodnotenia**

- autobusová zástavka a strieška nad hlavným vchodom do OcU z rezervného fondu vo výške **1 875,00 €**

**-** oprava fasády MĽK z vlastných prostriedkov rozpočtu obce vo výške **988,00 €** (z toho z rezervného fondu bolo vo výške 400,00 €)

**-** nákup traktor Zetor z enviromentálneho fondu vo výške **70 800,00 €** (z toho vlastné zdroje 5% z rezervného fondu vo výške 3 540,00 €)

**-** nákup traktorového prívesu z enviromentálneho fondu vo výške **29 400,00 €** (z toho vlastné zdroje 5% z rezervného fondu vo výške 1 470,00 €)

**-** vaňové kontajnery 5% z rezervného fondu vo výške **340,00 €\***

\*omylom zaúčtované na ekonomickú klasifikáciu 717 a malo to byť na 713

**b) Nájomné byty**

**716 Prípravná a projektová dokumentácia**

- znalecký posudok na hodnotu pozemkov LV 1687 a LV 1688 pre účely vysporiadania pozemkov pod bytovkou A, B a ČOV z vlastných prostriedkov z rozpočtu obce vo výške **100,00€**

- kolky k bytového domu A z vlastných prostriedkov z rozpočtu obce vo výške **32,00 €**

- kolky k vkladu pozemku na kataster z vlastných prostriedkov z rozpočtu obce vo výške **66,00 €**

**717 Realizácia stavieb a ich technického zhodnotenia**

- vykonané práce nájomnom bytovom dome A (faktúra z roku 2012) z vlastných zdrojov vo výške **302,40 €**

**Výdavkové finančné operácie rok 2013**

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 37 450,00 | 99 301,00 | **265,16** |

Z rozpočtovaných 37 450,00 € na splácanie istiny z úverov bolo skutočné čerpanie k 31.12.2012 v sume **99 301,00 €** čo predstavuje 265,16 %.

**Záväzky k 31.12.2012:**

- voči bankám 0,00 €

- voči ŠFRB 796 258,37 €

- voči dodávateľom 2 245,36 €

- voči štátnemu rozpočtu 69,68 €

- voči zamestnancom 6 207,08 €

- voči SP a ZP 5 256,35 €

- voči daňovému úradu 994,03 €

1. **Rekapitulácia majetku tak ako je uvedený v súvahe k 31.12. 2012 a 31.12.2013**

|  | Stav k 31.12.2012 | Stav k 31.12.2013 |
| --- | --- | --- |
| 031 - Pozemky | 830,64 | 1225,44 |
| 021 - Stavby | 1 419 665,36 | 1 349 866,54 |
| 022 – Stroje, prístroje a zariadenia | 1549,66 | 6883,66 |
| 023 – Dopravné prostriedky | 2031,00 | 92311,06 |
| 028 - DDHM | 0,00 | 0,00 |

Z hľadiska budúcich cieľov Obec Vaďovce aj naďalej bude prostredníctvom svojich orgánov plniť hlavne samosprávne funkcie na ktoré bola zriadená a prenesené úlohy štátnej správy, tak ako je to stanovené v zákone č. 416/2001 Z.z. o prechode niektorých pôsobností z orgánov štátnej správy na obce. Všetky nutné zmeny, ktoré obec bude v budúcnosti realizovať budú mať jediný cieľ a to zvýšenie starostlivosti o všestranný rozvoj územia obce a potreby jej obyvateľov.

Táto výročná správa sa vyhotovuje za účtovné obdobie od 1.1.2013 do 31.12.2013. Účtovná závierka bola odovzdaná metodikovi pre účtovníctvo na Daňovom úrade v Trenčíne v písomnej aj elektronickej forme v termíne stanovenom v zákone. Po ukončení účtovného obdobie nenastali žiadne udalosti osobitného významu, ktoré by bolo potrebné uviesť v tejto výročnej správe.

Vo Vaďovciach dňa 30.6.2014